Nicolae Iuga

Nicolae Iuga (n. 12 iunie 1953, Săliștea de Sus, județul Maramureș, România) este profesor universitar, doctor în filosofie, scriitor și jurnalist român. S-a născut pe 12 iunie 1953 în Săliștea de Sus jud. Maramureș.
A absolvit Facultatea de Filosofie a Universității din București în anul 1978. Doctorat în Filosofie la Universitatea „Babeș Bolyai” din Cluj-Napoca, sub îndrumarea profesorului Andrei Marga.
A fost profesor la Colegiul Național „Dragoș Vodă”, ulterior lector la Universitatea „Babeș Bolyai” din Cluj-Napoca. Între 2003 și 2018 a fost conferențiar și respectiv profesor universitar la Departamentul de Științe Socio-Umane al Universității de Vest „Vasile Goldiș” din Arad. În prezent este Cercetător științific asociat gradul I la Institutul de Filosofie „Constantin Rădulescu-Motru” al Academiei Române. Este membru al Uniunii Scriitorilor din România, Filiala Cluj-Napoca și membru al Uniunii Ziariștilor Profesioniști din România. În cei peste 40 ani de activitate didactică și de cercetare, a publicat un număr de douăzeci și opt de cărți. Unele dintre acestea, cu un grad mai mare de originalitate, s-au bucurat de recenzii favorabile în presa de specialitate din țară și din străinătate și au fost traduse în mai multe limbi străine.
În țară a publicat câteva cărți care pot fi considerate semnificative. Și-a publicat teza de doctorat, la recomandarea Comisiei, sub titlul Filosofia contemporană despre morala creștină (Editura Paralela 45, Pitești, 2002). În această Teză Nicolae Iuga merge, până la un punct, pe drumul deschis de către filosoful german contemporan Wilhelm Weischedel, cu a sa Der Gott der Philosophen. Grundlegung einer philosophischen Theologie im Zeitalter des Nihilismus, Wissenschaftliche Buchgesellschaft, Darmstadt, 1979, în sensul de a explora problematica specifică a moralei creștine cu un instrumentar conceptual filosofic și de a o explicita prin raționamente și analogii proprii gândirii filosofice.
În cartea Cauzalitate emergentă în Filosofia istoriei (Ed. Limes, Cluj-Napoca, 2008) Nicolae Iuga abordează critic reprezentarea tradițională, liniar-deterministă, asupra evenimentelor istorice. În cartea Șovinismul de mare putere (Ed. Grinta, Cluj-Napoca, 2014), autorul analizează ceea ce el numește „șovinsmului de mare putere” ca pe un fenomen existent în mod real și eficient în determinarea cursului politic pe plan internațional, plecând de la câteva exemple peremptorii manifestate în ultimul secol: bolșevismul, nazismul sau ideologia americană o unei lumi unipolare. Cartea intitulată Din istoria marilor idei etice și pedagogice (Editura Grinta, Cluj-Napoca, 2015), a fost remarcată datorită originalității și importanței științifice, fiind distinsă cu premiul „Ion Petrovici” al Academiei Române. O altă carte, intitulată Șapte păcate împotriva Spiritului (Editura Limes, Cluj-Napoca, 2016) prezintă, în stilul „maladiilor” lui Constantin Noica, o serie de disfuncții ale culturii europene contemporane.
Studierii Maramureșului autorul i-a consacrat două cărți, care s-au bucurat de o notorietate deosebită. Prima carte este una de eseuri etnologice, Maramureșul – Floarea cu cinci petale, Editura Limes, Cluj-Napoca, 2019, în care propune o hermeneutică proprie privind studierea domeniului. A doua carte consacrată Maramureșului se numește Maramureșul și Rusia Subcarpatică, de la Episcopia de Hajdudorog la Tratatul de la Trianon, Editura Limes, Cluj, 2019. Aici autorul prezintă asaltul Ungariei catolice, începând cu secolul al XVII-lea, asupra Ruteniei Subcarpatice și asupra teritoriilor românești ale Transilvaniei și Maramureșului, provincii cu o mai veche civilizație formată pe baza religiei ortodoxe. Nicolae Iuga a mai publicat și o carte de analize cu privire la evoluțiile dramatice de ordin economic și politic din lumea contemporană, intitulată Globalismul ca formă de colonialism la începutul secolului XXI, Editura Limes, 2020.
Cărți publicate în țară:
Essais éthique et politique (în lb. franceză, la Edition Universitaires Européennes, 2016, titlul în limba română : Eseuri etice și politice). About the New Antisemitism and other Essays (în limba engleză, la editura Lambert Academic Publishing, 2016. Sur les racines de l’ésotérisme dans la pensée antique (în limba franceză, apărută la Editura Noor Publishing, 2017. The Seven Sins against the Spirit, (în lb. engleză, Editura Lambert Academic Publishing, 2017. Essays on suicide. From philosophic justification to religious forbiddance (Ed. Lambert Academic Publishing, Saarbrücken, Germany, 2020 și The Cultural Revolutions from the beginning to the USA today, (Ed. Lambert Academic Publishing, Saarbrücken, Germany, 2020), cărți care a fost traduse în nouă limbi: engleză, germană, franceză, rusă, italiană, spaniolă, portugheză, poloneză și daneză.
În afară de cărți, a mai publicat și peste o sută de articole științifice și eseuri filosofice, în reviste cotate ISI, respectiv reviste de top din străinătate, dintre care am aminti: „Journal for the Study of Religions and Ideologies”, ISI databases, Art & Humanities; “Mitteilungen Klosterneuburg Journal” (Austria); „Medievalia”, Western Michigan University Kalamazoo, Michigan (SUA); „Global Journal of Human-Social Science”, Wackefield, Massachusetts (SUA), Cambridge Scholars Publishing (Anglia).
Cărți publicate în străinătate:
Majoritatea cărților sale sunt achiziționate de biblioteci importante din străinătate, fapt care îi asigură autorului o anumită vizibilitate internă și internațională. Așa sunt bibliotecile unor universități celebre, precum: Biblioteca Indiana University, Bloomington, University of Pittsbrugh, SUA, HattiTrust Digital Library, Ann Arbor, MI, SUA, Stanford University, SUA; Bayerische Staadtsbibliotkhek, Munchen, Germany; The Britsh Library, London, UK; Library of Congress, Washington, SUA; University of California, Los Angeles, SUA, Biblioteca Kubon & Sagner din Munchen, University of Chicago Library, Chicago, SUA, Bibliotèque de Documentation Internationale Contemporaine, Nanterre, Paris, France, Harvard College Library, Cambridge, SUA, Columbia University Libraries, New York, SUA, Princeton University Library, SUA, Indiana University, Bloomington, Bayerische Staatsbibliothek, Munchen, Universitatsbibliothek, Berna, Staatsbibliothek zu Berlin, Preußischer Kulturbesitz, Berlin, Harvard University, Bibliothéque Universitaire Nanterre, Paris, Akademie der Wissenschaften und der Literatur, Mainz, Germania și altele.
Premiile academice mai importante pe care le-a primit sunt:
Premiul „Ion Petrovici” al Academiei Române, decernat în 2017, pentru lucrarea Din istoria marilor idei etice și pedagogice, Editura Grinta, Cluj-Napoca, 2015. Medalia „Distincția culturală”, conferită de Academia Română în anul 2019, pentru lucrările din domeniul Filosofiei.
Medalia Ordinului „Mihai Vodă” al Arhiepiscopiei Ortodoxe Române a Vadului, Feleacului și Clujului, august 2019.
A mai primit premii din partea mai multor universități și institute de cercetare din țară și din străinătate.